Na temelju članka 82. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 84/17, 3/18, 126/19, 108/20) i članka 29. Statuta Općine Baška („Službene novine Primorsko-goranske županije“ broj 12/13, 31/15, 27/17, 4/18, 6/20, 4/21), Općinsko vijeće Općine Baška, na sjednici održanoj ­­­­­­10. svibnja 2023. godine, donosi

**ODLUKU  
o raspodjeli rezultata**

Članak 1.

Ovom Odlukom provodi se raspodjela rezultata iskazanog u financijskim izvještajima za 2022. godinu korigirana za razlike uslijed konverzije u euro s 1. siječnja 2023. godine te se utvrđuje namjena i raspodjela dijela viška neutrošenih prihoda u skladu s propisima iz područja proračuna.

Članak 2.

Stanja na osnovnim računima podskupine 922 na dan 1. siječnja 2023. godine utvrđena su kako slijedi:

broj računa naziv računa iznos

**92211 Višak prihoda poslovanja 500.354,74 eura**

**92222 Manjak prihoda od nefinancijske imovine 332.569,96 eura**

**92223 Manjak primitaka od financijske imovine 139.997,49 eura**

**922 Višak prihoda za prijenos u slijedeće razdoblje 27.787,29 eura**

Članak 3.

Utvrđeni višak prihoda poslovanja na računu 92211 u iznosu 500.354,74 eura iskazan prema izvorima financiranja je slijedeći:

- opći prihodi i primici 36.571,80 eura

- prihodi od pomoći 49.624,23 eura

- spomenička renta 46.569,97 eura

- naknada za koncesije na pomorskom dobru 182.835,16 eura

- ekološka pristojba 36.518,42 eura

- turistička pristojba 39.194,58 eura

- komunalni doprinos 52.900,26 eura

- komunalna naknada 51.454,23 eura

- prihodi za posebne namjene 2.252,68 eura

- naknade za legalizaciju 2.433,41 eura.

Manjak prihoda od nefinancijske imovine u iznosu 332.569,96 eura po izvorima financiranja sastoji se od:

- viška naknade za koncesije na pomorskom dobru 185.951,37 eura

- manjka općih prihoda i primitaka 160.444,07 eura

- manjka spomeničke rente 46.569,97 eura

- manjka ekološke pristojbe 36.518,42 eura

- manjka turističke pristojbe 39.194,58 eura

- manjka komunalnog doprinosa 52.900,26 eura

- manjka komunalne naknade 47.751,27 eura

- manjka prihoda za posebne namjene 2.252,68 eura

- manjka naknade za legalizaciju 2.433,41 eura

- manjka pomoći 14.388,65 eura

- manjka primitaka od zaduživanja 116.068,02 eura.

Manjak primitaka od financijske imovine u iznosu 139.997,49 eura sastoji se od:

- manjka općih prihoda i primitaka 252.362,55 eura

- manjka namjenskih prihoda, komunalne naknade 3.702,96 eura

- viška primitaka od zaduživanja 116.068,02 eura.

Članak 4.

Ovom Odlukom preraspojeljuje se rezultat na način da se dio manjka primitaka od financijske imovine iskazan na osnovnom računu 92223 po izvorima od općih prihoda i primitaka u iznosu 36.571,80 eura pokriva viškom prihoda poslovanja sa osnovnog računa 92211 po istom izvoru financiranja.

Članak 5.

Tijekom 2022. godine nabava nefinancijske imovine financirana je iz ostvarenih prihoda poslovanja razreda 6 pa je prema istim izvorima financiranja iskazan 92211 višak prihoda poslovanja i manjak prihoda od nefinancijske imovine 92222.

Ovom Odlukom preraspodjeljuje se rezultat na način da se manjak prihoda od nefinancijske imovine na osnovnom računu 92222 pokriva viškom prihoda poslovanja na osnovnom računu 92211 u iznosu 242.003,24 eura po izvorima financiranja na način da se odobrava manjak prihoda od nefinancijske imovine, a smanjuje, odnosno zadužuje višak prihoda poslovanja po izvorima kako slijedi:

- spomenička renta 46.569,97 eura

- ekološka pristojba 36.518,42 eura

- turistička pristojba 39.194,58 eura

- komunalni doprinos 52.900,26 eura

- komunalna naknada 47.751,27 eura

- prihodi za posebne namjene 2.252,68 eura

- naknade za legalizaciju 2.433,41 eura

- prihodi od pomoći 14.388,65 eura.

Članak 5.

Manjak prihoda od nefinancijske imovine na računu 92222 po izvorima financiranja primici od zaduživanja u iznosu 116.068,02 eura pokriva se viškom primitaka od financijske imovine na računu 92223 po izvoru primitaka od zaduživanja.

Članak 6.

Proračunom za 2022. godinu planirano je i u cijelosti izvršeno povećanje temeljnog kapitala, udjela u glavnici trgovačkog društva u vlasništvu u iznosu 3.702,96 eura iz prihoda poslovanja razreda 6 ostvarenim po izvorima od komunalne naknade. Povećanje udjela u glavnici s računovodstvenog aspekta rezultiralo je manjkom primitaka od financijske imovine, a financiran je viškom prihoda poslovanja po istom izvoru financiranja.

Ovom Odlukom provodi se raspodjela rezultata kojom se pokriva odnosno odobrava manjak primitaka od financijske imovine na osnovnom račlunu 92223 po izvoru komunalne naknade u iznosu 3.702,96 eura, a za isti iznos smanjuje se odnosno zadužuje višak prihoda poslovanja na osnovnom računu 92211 po istom izvoru financiranja.

Članak 7.

Višak neutrošenih prihoda od pomoći za izgradnju i opremanje površine za sportske aktivnosti „street workout“ za slobodno vježbanje na otvorenom u iznosu 19.908,42 eura raspoređuje se i prenose na višak prihoda od nefinancijske imovine, koji će se utrošiti u 2023. godini.

Višak neutrošenih prihoda od pomoći za financiranje projekta „Projekt prikupljanja, odvodnje i pročišćavanja otpadnih voda na području otoka Krka“ u iznosu 15.327,16 eura raspoređuje se na višak primitaka od financijske imovine, koji će se utrošiti u 2024. godini za podmirenje obveze za povrat glavnice dugoročnog kredita Ponikve voda d.o.o. (evidentirano na razredu 5).

Članak 8.

Ovom Odlukom preraspodjeljuje se rezultat na način da se višak prihoda poslovanja na osnovnom računu 92211 po izvorima financiranja od naknada za koncesije na pomorskom dobru u iznosu 91.266,16 eura prenosi na višak prihoda od nefinancijske imovine na osnovnom računu 92212 za financiranje projekta uređenja obalnog dijela naselja Baška.

Članak 9.

Manjak prihoda od nefinancijske imovine iskazan na osnovnom računu 92222 po izvorima od općih prihoda i primitaka u iznosu 160.444,07 eura i manjak primitaka od financijske imovine iskazan na osnovnom računu 92223 po izvorima od općih prihoda i primitaka u iznosu 215.790,75 eura raspoređuju se na manjak prihoda poslovanja, koji će se podmiriti po istom izvoru financiranja i uvrstiti u 1. izmjene i dopune Proračuna za 2023. godinu.

Članak 10.

Nakon provedene raspodjele rezultata na podskupini 922 rezultat viška/manjka prihoda je slijedeći:

|  |  |  |
| --- | --- | --- |
| račun | izvor | iznos |
| 92221 | opći prihodi i primici | 376.234,82 |
| 92211 | naknade za koncesije na pomorskom dobru | 91.569,00 |
| **MANJAK PRIHODA POSLOVANJA** | | **284.665,82** |
| 92212 | naknade za koncesije na pomorskom dobru | 277.217,53 |
| 92212 | prihodi od pomoći | 19.908,42 |
| **VIŠAK PRIHODA OD NEFINANCIJSKE IMOVINE** | | **297.125,95** |
| 92213 | prihodi od pomoći | 15.327,16 |
| **VIŠAK PRIMITAKA OD FINANCIJSKE IMOVINE** | | **15.327,16** |

Članak 11.

Zadužuje se Odsjek za proračun, financije i računovodstvo da knjigovodstveno evidentiranje preraspodjele i raspodjele rezultata provede u poslovnim knjigama s danom stupanja na snagu ove Odluke.

Članak 11.

Ova Odluka stupa na snagu dan nakon objave u „Službenim novinama Primorsko-goranske županije“.

KLASA: 021-02/23-01/3

URBROJ: 2170-15-01/1-23-8

Baška, ­­­10. svibnja 2023. godine

OPĆINSKO VIJEĆE OPĆINE BAŠKA

Predsjednica

Tanja Grlj, v.r.